18.10.2006 Den Europæiske Unions Tidende L 287/3 KOMMISSIONENS FORORDNING (EF) Nr. 1551/2006 af 17. oktober 2006 om indførelse af en midlertidig antidumpingtold på importen af visse frosne jordbær med oprindelse i Folkerepublikken Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 7, efter høring af det rådgivende udvalg, og ud fra følgende betragtninger: A. PROCEDURE 1. INDLEDNING Kommissionen offentliggjorde den 19. januar 2006 en meddelelse i Den Europæiske Unions Tidende () om indledning af en antidumpingprocedure vedrørende import til Fællesskabet af visse frosne jordbær med oprindelse i Folkerepublikken Kina (i det følgende benævnt «Kina«). Proceduren blev indledt, efter at den polske fryseindustriforening (»klageren«) på vegne af produ- center, der tegner sig for en væsentlig del, i dette tilfælde over 25 %, af den samlede produktion af visse frosne jordbær i Fællesskabet, havde indgivet en klage den 5. december 2005. Klagen indeholdt beviser for, at der fandt dumping sted i forbindelse med den pågældende vare og forvoldtes væsentlig skade som følge heraf, hvilket blev anset for at være tilstrækkeligt til at begrunde indledningen af en procedure. 2. PARTER BERØRT AF PROCEDUREN Kommissionen underrettede officielt de klagende EF-producenter, andre EF-producenter, de ekspor- terende producenter, leverandører, importører og brugere samt brugersammenslutninger, som den vidste var berørt af sagen, og Kinas repræsentanter om indledningen af proceduren. De interesserede parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der er fastsat i meddelelsen om indledning af proceduren. De klagende producenter, andre samarbejdsvillige EF-producenter, eksporterende producenter, impor- tører, brugere og brugersammenslutninger tilkendegav deres synspunkter. Alle interesserede parter, der anmodede herom og godtgjorde, at der var særlige grunde til, at de burde høres, blev hørt. For at give eksporterende producenter i Kina mulighed for at anmode om markedsøkonomisk behandling eller individuel behandling, hvis de ønskede det, sendte Kommissionen formularer vedrø- rende markedsøkonomisk behandling og individuel behandling til de kinesiske virksomheder, som den vidste var berørt af sagen. Fem virksomheder anmodede om markedsøkonomisk behandling i henhold til artikel 2, stk. 7, i grundforordningen eller individuel behandling, ifald undersøgelsen skulle godtgøre, at de ikke opfyldte betingelserne for markedsøkonomisk behandling, og én virk- somhed anmodede udelukkende om individuel behandling. (1) EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17). (?) EUT C 14 af 19.1.2006, s. 14.